Info-Bionikai Kutatás-Fejlesztés és Innováció Támogatásáért Egyesület

PÁLYÁZATI FELHÍVÁS
BSc és MSc hallgatók hackathon verseny részvételéhez kapcsolódó ösztöndíj támogatása  
Az Info-Bionikai Egyesület pályázatot hirdet meg a Pázmány Péter Katolikus Egyetem Információs Technológiai és Bionikai Kar (PPKE ITK) BSc és MSc hallgatóinak támogatására. A pályázat célja, hogy támogatást nyújtson hallgatók és fiatal szakemberek számára hazai vagy nemzetközi hackathon eseményeken való aktív részvételhez, elősegítve ezzel az innovációt, az interdiszciplináris együttműködést és a gyakorlatorientált problémamegoldást.
A pályázat feltételei:
A pályázatra a PPKE ITK azon BSc és MSc hallgatói jelentkezhetnek, akik legalább egy lezárt aktív félévvel rendelkeznek. Az ösztöndíj elnyerésének feltétele, hogy a pályázó ténylegesen részt vegyen a megjelölt hackathon versenyen, annak ideje alatt és azt követően a PPKE ITK intézményét és képzéseit képviselje és népszerűsítse, továbbá a verseny tapasztalatait írásos beszámolóban összefoglalja, és azokat a kari hallgatói közösség számára elérhetővé tegye, ezzel ösztönözve további hallgatók részvételét hasonló eseményeken.
A támogatás összege:
Az ösztöndíj egyszeri, vissza nem térítendő pénzbeli támogatás formájában kerül odaítélésre, amely a hackathon versenyen való részvétellel kapcsolatos költségek – így különösen az utazás, szállás, részvételi díj, étkezés, valamint szükség esetén technikai eszközök bérlésének – fedezésére használható fel. A támogatás maximális összege pályázatonként legfeljebb 125.000 Ft lehet.
A pályázat benyújtása:
A pályázatot a pályázati adatlap kitöltésével és a szükséges mellékletek csatolásával lehet benyújtani, az alábbiak szerint:
· Pályázati adatlap
· hallgatói jogviszony igazolás (1. sz. melléklet)
· szakmai önéletrajz (2. sz. melléklet);
· egy rövid, maximum egyoldalas motivációs levél (3. sz. melléklet);
· a választott hackathon esemény rövid bemutatása (program, célok, dátum, helyszín) (4. sz. melléklet);
· valamint (opcionálisan) korábbi részvételt igazoló dokumentum vagy a pályázó által fejlesztett projekt/prototípus ismertetése (5. sz. melléklet).
A pályázati adatlapot és mellékleteit munkaidőben (hétköznap 08:00-16:00 között) az Info-Bionikai Egyesület irodájában (PPKE ITK épülete, 1083 Budapest, Práter utca 50/a 321/A), illetve az aláírt papír alapú dokumentumok szkennelt verzióját emailen (ibe@itk.ppke.hu) lehet benyújtani.
A pályázat beadási határideje folyamatos.
A pályázat elbírálása, a nyertesek kiértesítése:
A pályázatokat az Info-Bionikai Egyesület elnöke és elnökhelyettesei által alkotott ad hoc Bizottság bírálja el  a következő szempontok szerint: a pályázó motivációja és szakmai elkötelezettsége; a választott hackathon esemény szakmai jelentősége és relevanciája; a támogatási igény megalapozottsága és a költségvetés realitása; valamint az ösztöndíj hosszú távú hasznosulásának lehetősége, például beszámoló, prototípus vagy tudásmegosztás formájában. A pályázó kiértesítése emailen keresztül történik. A Bizottság döntése ellen fellebbezésnek helye nincs.  A támogatás összege banki átutalással kerül kifizetésre, a támogatási szerződés megkötését követően. 
Budapest, 2025. május 7.
	Dr. Oláh András

PÁLYÁZATI ADATLAP
BSc és MSc hallgatók hackathon verseny részvételéhez kapcsolódó ösztöndíj támogatása  
	Pályázó neve:
	

	Képzési program és évfolyam:
	

	Pályázó email címe: 

	A hackathon verseny időpontja és helyszíne 

	Csapattagok neve és intézményük
	


	Költségterv (max. 500 karakter):
	



	Megpályázott támogatás összege:
	



A pályázathoz csatolt mellékletek:
· hallgatói jogviszony igazolás (1. sz. melléklet - kötelező)
· szakmai önéletrajz (2. sz. melléklet - kötelező);
· motivációs levél (3. sz. melléklet - kötelező);
· a hackathon esemény rövid bemutatása (4. sz. melléklet - kötelező);
· valamint (opcionálisan) korábbi részvételt igazoló dokumentum vagy a pályázó által fejlesztett projekt/prototípus ismertetése (5. sz. melléklet - opcionális).

Kelt: _________________________

Cím: 1083 Budapest, Práter utca 50/a.                                                    
Telefon: +36-1 886 4781, E-mail: ibe@itk.ppke.hu
Web: ibe.itk.ppke.hu 
image1.jpg
fﬁ%]
EGY ESULET




